กลุ่มพลังงานพยุง SET ปิดบวก 1.46 จุด แนะจับตาครม.หารือมาตรการกระตุ้นเศรษฐกิจศุกร์นี้
กลุ่มพลังงานพยุง SET ปิดบวก 1.46 จุด แนะจับตาครม.หารือมาตรการกระตุ้นเศรษฐกิจศุกร์นี้ โดยดัชนีปิดตลาดวันนี้ ที่ระดับ 1,616.93 จุด บวก 1.46 จุด หรือ 0.09% มูลค่าการซื้อขาย 4.65 หมื่นล้านบาท
28 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,616.93 จุด บวก 1.46 จุด หรือ 0.09% มูลค่าการซื้อขาย 4.65 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้แกว่งตัวในกรอบแคบคล้ายกับตลาดหุ้นในภูมิภาคเอเชีย โดยยังรับแรงกดดันจาก Inverted yield curve และเงินหยวนที่อ่อนค่าลงมาต่ำสุดในรอบ 11 ปี ขณะที่ได้แรงหนุนจากกลุ่มพลังงาน แม้จะมีแรงขายสลับออกมาระหว่างทางบ้างก็ตาม
ทั้งนี้ การที่ตลาดฯสามารถเคลื่อนไหวในแดนบวกได้ ส่วนหนึ่งอาจได้ Sentiment จากงานไทยแลนด์ โฟกัส ทำให้ตลาดฯรีบาวด์ได้บ้าง อย่างไรก็ดี ยังต้องติดตามความคืบหน้าสงครามการค้าระหว่างสหรัฐฯและจีน หลังจากข้อมูลการนัดเจรจายังค่อนข้างสับสน ทำให้ต้องติดตามว่าจะมีการเจรจากันเกิดขึ้นจริงหรือไม่ ส่วนบ้านเราก็รอติดตามวันศุกร์นี้จะมีการประชุมคณะรัฐมนตรีด้านเศรษฐกิจจะมีการพิจารณาการกระตุ้นเศรษฐกิจด้านการลงทุนอย่างไร
สำหรับแนวโน้มการลงทุนการในวันพรุ่งนี้ (29 ส.ค.) นายชัยยศ กล่าวว่า ตลาดฯคงจะยังแกว่งแคบคล้ายวันนี้ พร้อมให้แนวรับ 1,610 จุด ส่วนแนวต้าน 1,625 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  2,611.46 ล้านบาท ปิดที่   83.25 บาท ลดลง  1.50 บาท
PTG     มูลค่าการซื้อขาย  1,504.05 ล้านบาท ปิดที่   21.60 บาท เพิ่มขึ้น 1.30 บาท
GULF    มูลค่าการซื้อขาย  1,494.65 ล้านบาท ปิดที่  145.50 บาท เพิ่มขึ้น 3.50 บาท
PTTEP   มูลค่าการซื้อขาย  1,282.17 ล้านบาท ปิดที่  116.00 บาท เพิ่มขึ้น 1.50 บาท
AOT     มูลค่าการซื้อขาย  1,257.02 ล้านบาท ปิดที่   71.25 บาท เพิ่มขึ้น 0.25 บาท
 
ตลาดหุ้นเอเชีย

 